கேள்வி: தும்பிசேர் கீரனார் பற்றி நீங்கள் என்ன அறிந்துள்ளீர்கள்?
பதில்: தும்பிசேர் கீரனார் சங்ககாலப் புலவர்களில் ஒருவர். இவர் பாடியனவாக 7 பாடல்கள் உள்ளன. அவை குறுந்தொகை 61, 315, 316, 320, 392, நற்றிணை 277, புறநானூறு 249. [http://www.tamilvu.org/ta/tdb-titles-cont-lite-html-tumpicer-280876 தும்பிசேர் கீரனார் - தமிழ் இணையக் கல்விக் கழகம்]
கேள்வி: தும்பிசேர் கீரனார் - புலவர் பெயர் பற்றி நீங்கள் என்ன அறிந்துள்ளீர்கள்?
பதில்: File:CharlesLam - dragonfly (by-sa).jpg இந்தப் புலவர் கீரனார் தம் பாடல் ஒன்றில் (குறுந்தொகை 392) 'மணிச்சிறைத் தும்பி' பேசுவதாகக் குறிப்பிட்டுள்ளார். மற்றொரு பாடலில் (நற்றிணை 277) தும்பி தனக்குத் தூது சொல்லவில்லை என்று தலைவி தும்பியைத் திட்டுவதாகக் குறிப்பிட்டுள்ளார். கீரனார் என்னும் பெயர் கொண்ட புலவர் பலருள் இவரை வேறுபடுத்திக் காட்ட எட்டுத்தொகை தொகுப்பு இவருக்குத் 'தும்பிசேர்' என்னும் அடைமொழியைச் சேர்த்துப் பெயரிட்டுள்ளனர்.
கேள்வி: தும்பிசேர் கீரனார் - குறுந்தொகை 61 சொல்லும் செய்தி பற்றி விளக்கவும்.
பதில்: * திணை - மருதம் தச்சன் சிறுவர்கள் விளையாட வண்டி செய்து தருவான். சிறுவர்கள் அதில் ஏறிச் சென்று இன்பம் காண்பதில்லை. இழுத்துச் சென்று இன்பம் காண்பர். தலைவன் பரத்தையோடு வாழ்கிறான். அக்காலத்தில் தலைவனைத் தழுவித் தலைவி இன்புறுவதில்லை. என்றாலும் தன் தலைவன் இருக்கிறான் என்று எண்ணி எண்ணி இன்பம் துய்க்கிறாளாம். அதனால் அவள் கையிலுள்ள வளையல்கள் கழலவில்லையாம். அவளது கையில் செறிந்துள்ளனவாம். நயமான உவமை
கேள்வி: தும்பிசேர் கீரனார் - குறுந்தொகை 315 சொல்லும் செய்தி குறித்து விரிவாக சொல்லுங்கள்.
பதில்: * திணை - குறிஞ்சி தலைவன் கடலில் தோன்றும் நிலா வெளிச்சம் போல் அருவி ஒழுகும் மலைநாட்டுப் பெருமகனாம். அவன் ஞாயிறு போன்றவனாம். அவனுக்குத் தலைவியின் தோள் வெயிலில் கிடக்கும் நெருஞ்சி முள் போல் ஆயிற்றாம். - திருமண நாள் தள்ளிப் போனபோது தலைவி இவ்வாறு சொல்கிறாள்.
கேள்வி: தும்பிசேர் கீரனார் - குறுந்தொகை 316 சொல்லும் செய்தி குறித்து விரிவாக சொல்லுங்கள்.
பதில்: * திணை - நெய்தல் தலைவிக்குத் தலைவனோடு உள்ள உறவு அன்னைக்குத் தெரியவந்தால் தான் உயிர் வாழ இயலாது என்று தலைவி சொல்கிறாள்.
கேள்வி: தும்பிசேர் கீரனார் - குறுந்தொகை 320 சொல்லும் செய்தி என்பது என்ன?
பதில்: * திணை - நெய்தல் பரதவர் இறால் மீனைப் பிடித்துவந்து மணல் பரப்பில் காயவைப்பர், அது மணலெல்லாம் நாறும். அதுபோல நெய்தல் நிலத் தலைவனோடு நெய்தல் நிலத் தலைக்கு உள்ள உறவு சேரியெல்லாம் நாறுகிறதாம். இறால் நாற்றத்தைப் பலரும் விரும்புவது போல ஊரார் அலர் தூற்றுவதைத் தலைவி எண்ணி எண்ணி மகிழ்கிறாளாம்.
கேள்வி: தும்பிசேர் கீரனார் - தும்பி நன்மொழி பற்றி நீங்கள் என்ன அறிந்துள்ளீர்கள்?
பதில்: பெருமழை பொழிந்த மறுநாள் தட்டான் என்னும் தும்பிப் பறவைகள் பெருமளவில் தோன்றிப் பறக்கும். அப்போது அவை தமக்குள் பேசிக்கொள்ளும். அவ்வாறு அவை பேசிக்கொள்ளும் நன்மொழிக்கு யாரும் அச்சம் கொள்வதில்லை. (அது போலத் தலைவன் தலைவி உறவைப் பற்றிப் பிறர் பேசிக்கொள்வது பற்றித் தலைவன்-தலைவி கவலைப்படுவதில்லை.
கேள்வி: தும்பிசேர் கீரனார் - புறநானூறு 249 சொல்லும் செய்தி என்பது என்ன?
பதில்: * துறை - தாபத நிலை கணவனை இழந்த பெண் வருந்தும் கைம்மைக் கோலத்தைக் கூறுவது தாபத நிலை.